РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 41

от заседание на комисия ”Управление на собствеността”
към Пленума на Висшия съдебен съвет, проведено на 28.11.2018 г.

Днес, 28.11.2018 г., сряда, от 12,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ЗАМ.-ПРЕДСЕДАТЕЛ:  Стефан Гроздев						                       ЧЛЕНОВЕ:  Боян Новански                                                                                                  
                                                                                                  Огнян Дамянов
                                                                                                  Пламена Цветанова
                               
	ОТСЪСТВАТ: Евгени Диков и Олга Керелска.

           От администрацията на ВСС присъстваха: Владимир Димитров - и.д. началник отдел „Управление на собствеността”, дирекция „Управление на собствеността на съдебната власт”, Красимира Василева - началник отдел „ЮСДКВСС”, дирекция „Правна“ и Стоянка Георгиева – главен експерт в отдел „Инвестиции и строителство”, дирекция „Управление на собствеността на съдебната власт”.

І. Инвестиционна дейност 

1. ОТНОСНО: Проект на решение по искания от административните ръководители на органи на съдебна власт за отпускане на средства по § 10-00 „Текущи ремонти”, съобразено с решение на Комисия „Бюджет и финанси” по протокол № 40/07.11.2018 г., т. 30.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. Съгласно Решение по т. 30 от Протокол № 40/07.11.2018 г. на Комисия „Бюджет и финанси“ ОТЛАГА разглеждането на исканията на председателите на Районен съд гр. Варна, Районен съд гр. Елхово, Районен съд гр. Дулово,  Районен съд гр. Средец, Районен съд гр. Стара Загора.
1.2. УКАЗВА на съответните Административни ръководители да подновят исканията си  с приложени актуални оферти през първото шестмесечие на 2019 г.
1.3. ИЗПРАЩА решението по т. 1 от настоящия протокол на административните ръководители на Районен съд гр. Варна, Районен съд гр. Елхово, Районен съд гр. Дулово, Районен съд гр. Средец и Районен съд гр. Стара Загора, за сведение и действия по компетентност. 
2. ОТНОСНО: Сключване на договор за упражняване на авторски надзор, във връзка с изпълнение на договор с рег. № ВСС-10880/30.08.2018 г. с предмет: „Строително-монтажни работи на обект „Оформяне на паркоместа, дренаж и разширение на пожароизвестителна система в сградата на  Районен съд, гр. Нови пазар“. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОТТЕГЛЯ разглеждането на т. 2 от настоящия дневен ред, поради непредставени документи от проектанта – фирма „ТОБО-КММ“ ООД.

3. ОТНОСНО: Заявка за потребностите от възлагане на обществени поръчки за инженеринг, строителство и услуги на дирекция „УССВ“, които се планира да бъдат възложени през следващата година.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за сведение заявка за потребностите от инженеринг, строителство, доставки и услуги, предстоящи за възлагане през 2019 г. по реда на Закона за обществените поръчки, съгласно Инвестиционната програма, бюджетната прогноза и дейността на дирекция „Управление на собствеността на съдебната власт” в АВСС.
3.2. ВЪЗЛАГА на дирекция „Управление на собствеността на съдебната власт” да допълни изпратената заявка с изх. № ВСС-12258/23.11.2018 г., с конкретни мотиви по отношение на обществени поръчки с периодично изпълнение - с  данни в графи 13 и 14.
3.3. Допълнената заявка да бъде предоставена чрез Главния секретар на ВСС на дирекция „Правна” и на дирекция „Бюджет и финанси”, за включване в Графика на обществените поръчки за 2019 г.

4. ОТНОСНО: Писмо рег. №ВСС-13494/08.11.2018 г. за включване на допълнително възникнали строителни и монтажни работи в размер на 150 500 лева с ДДС за обект „Проектиране и СМР по преустройство на сгради за нуждите на Бюро по защита, находящи се на бул. "Подполковник Калитин" № 21“ в капиталовите разходи на ВСС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА за необходим и целесъобразен разходът в размер на 150 500 лева с ДДС за изменение на договор № 72/22.06.2018 г. и възлагане  на „ГДС – Руен“ ДЗЗД изпълнението на допълнителни дейности за обект „Проектиране и СМР по преустройство на сгради за нуждите на Бюро по защита, находящи се на бул. "Подполковник Калитин" № 21“.
4.2. ИЗПРАЩА решението по т. 1 на Прокуратурата на Република България за възлагане на Обединение „ГДС-РУЕН“ ДЗЗД изпълнение на допълнителни дейности за обект „Проектиране и СМР по преустройство на сгради за нуждите на Бюро по защита, находящи се на бул. "Подполковник Калитин" № 21“.
4.3. ВЪЗЛАГА на отдел „Инвестиции и строителство“ при разпределяне на капиталовите разходи за обекта за 2019 година да се  включат  допълнително средства в размер на 150 500 лева с ДДС, необходими за изменение на договор № 72/22.06.2018 г.  и възлагане на дейности над договорените 3 185 700 лева.
4.4. ИЗПРАЩА решението по т. 4 от настоящия протокол на комисия „Бюджет и финаси“, за сведение.

-	Аварийни текущи ремонти:

5. ОТНОСНО: Писмо от председателя на Окръжен съд гр. Плевен  с вх. № ВСС-842/01.11.2018 г. с искане за отпускане на средства за авариен текущ ремонт-подмяна на 1 бр. прозоречна дограма / 242,18 лв. с ДДС/, обръщане с гипс на ръбове и боядисване.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за авариен текущ ремонт – подмяна на 1 бр. прозоречна дограма на фасадата на Окръжен съд гр. Плевен е целесъобразно. Стойността на разхода е  определена  на 301,00 лв. с ДДС, съгласно най-ниската оферта – на „ВасиМа“ ООД за дограма; и фирма „Стройконсулт“ ЕООД за обръщане с гипс.

Мотиви: Искането е наложено от повреда в прозоречната дограма, която не може да се отстрани. Налага се подмяна преди зимния сезон.

5.2. ИЗПРАЩА решението по т. 5 от настоящия протокол на Комисия „Бюджет и финанси”, за  корекция на бюджета на  Окръжен съд гр. Плевен.

6. ОТНОСНО: Писмо от Окръжен съд гр. Стара Загора с вх. № ВСС-13162/ 01.11.2018 г. с искане за отпускане на средства за възстановяване на сума за неотложен ремонт на покрив на сграда, в която се помещава ведомствено жилище, с процентно участие на стойност 196 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за възстановяване на сума за неотложен ремонт на покрив на сграда, в която се помещава ведомствено жилище на Окръжен съд гр. Стара Загора е наложително. Стойността на разхода е  в размер на  196 лв. с ДДС съобразено с приспадащите се площи на жилището, на база сключен договор. 

Мотиви: Искането е наложено след поява на течове от покрива на етажната собственост. На проведено общо събрание на етажната собственост е взето решение за финансиране на ремонтни дейности съобразно приспадащите се площи на всяко жилище. 

6.2. ИЗПРАЩА решението по т. 6 от настоящия протокол на Комисия „Бюджет и финанси”, по компетентност.

7. ОТНОСНО: Писмо от председателя на Районен съд гр. Тетевен  с вх. № ВСС-8417/12.11.2018 г. с искане за отпускане на средства за извършване на авариен текущ ремонт след застрахователно събитие на стойност 2 832 лв.с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Съгласно Решение по т. 30 от Протокол № 40/07.11.2018 г. на Комисия „Бюджет и финанси“ ОТЛАГА разглеждането на искането на председателя на Районен съд гр. Тетевен.
7.2 ИЗПРАЩА представените оферти на Застрахователна компания „УНИКА” АД,  за претендиране на щетата.
7.3. ИЗПРАЩА решението по т. 7 от настоящия протокол на председателя на Районен съд гр. Тетевен, за сведение и действия по компетентност. 

ІІ. Управление на собствеността

8. ОТНОСНО: Доклад от Владимир Димитров – и.д. началник отдел „Управление на собствеността” и Димитър Шиклев – главен експерт в отдел „Инвестиции и строителство” относно установено състояние на сградния фонд на органите на съдебна власт в гр. Бургас.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1.  ПРИЕМА доклада от Владимир Димитров и Димитър Шиклев за състоянието и възможностите на сградния фонд на Съдебна палата-Бургас.
8.2. ВЪЗЛАГА на дирекция „Управление на собствеността на съдебната власт“ да изпрати официално запитване до Главния архитект на община Бургас за допустимостта за надстрояване на сградата от градоустройствена гледна точка.

9. ОТНОСНО: Доклад от Владимир Димитров – и.д. началник отдел „Управление на собствеността” и Димитър Шиклев – главен експерт в отдел „Инвестиции и строителство” относно установено състояние на сградния фонд на органите на съдебна власт в гр. Несебър.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1.  ПРИЕМА доклада от Владимир Димитров и Димитър Шиклев за състоянието и възможностите на сградния фонд на Районен съд и Районна прокуратура гр. Несебър.
9.2. ВЪЗЛАГА на дирекция „Управление на собствеността на съдебната власт“, да изпрати официално запитване до Главния архитект на община Бургас за допустимостта за надстрояване на сградата на Районен съд гр. Несебър от градоустройствена гледна точка.

10. ОТНОСНО: Информация за решаване на проблема със сградния фонд на органите на съдебна власт в гр. Балчик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение писмото на председателя на Окръжен съд гр. Балчик с вх. № ВСС-8534/15.11.2018 г. във връзка с изпълнение на решение на КУС по протокол № 36/31.10.2018 г., т. 21.1.
10.2. ВЪЗЛАГА на председателя на Окръжен съд гр. Добрич на база получени оферти да организира изготвяне на три оценки от независими експерт - оценители за ползвания от ОСВ имот в гр.Балчик, ул.“Стара планина“ № 2.
10.3. ИЗПРАЩА решението на Комисия „Бюджет и финанси“, за корекция на бюджетната сметка на Окръжен съд гр. Добрич със сума в размер на 1 050 /хиляда и петдесет/ лева. 
10.4. ИЗПРАЩА решението по т. 10 от настоящия протокол на председателя на Окръжен съд гр. Добрич, за сведение и изпълнение.
10.5. ПРИЕМА за сведение писмото на председателя на Районен съд гр. Балчик с вх. № ВСС-8534/15.11.2018 г. във връзка с изпълнение на решение на КУС по протокол № 36/31.10.2018 г., т. 21.2.
10.6. ПРИЕМА за сведение писмото на г-н Николай Найденов – кмет на Община Балчик с вх. № ВСС-10017/12.11.2018 г. във връзка с предоставяне за нуждите на Висшия съдебен съвет на два етажа от сграда на ул. „Албенски път” № 23 в гр. Балчик.
10.7. ВЪЗЛАГА на дирекция „Управление на собствеността на съдебната власт“ да бъде извършен оглед на предлаганата от община Балчик сграда и се подготви доклад за възможността за ползване от органите на съдебна власт в Балчик и евентуалните разходи за ремонтни дейности.

11. ОТНОСНО: Изпълнение на решение на Комисия „Управление на собствеността” по т. 4.2. от протокол № 37/07.11.2018 г. във връзка с изпълнение на препоръки на Сметна палата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

    11.1. ОТЛАГА разглеждането на т. 11 от дневния ред до разглеждане на окончателен Одитен доклад на Сметна палата във връзка със заверка на Годишния финансов отчет на съдебната власт за 2017г. и приложенията към него, с оглед отстраняване на констатирани отклонения.

12. ОТНОСНО: Проект на решение във връзка с Решение на Министерски съвет за отнемане поради отпаднала необходимост на имот – публична държавна собственост /парокотелно/, находящ се в гр. Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Предвид сроковете, предвидени в Устройствения правилник на Министерски съвет и на неговата администрация, проекта на решение е внесен като допълнителна точка на Пленума на ВСС, проведен на 22.11.2018 г., като по същото е взето  решение.

13. ОТНОСНО: Доклад от Анжела Цветанова – старши експерт в отдел „Управление на собствеността” за внесени суми за наем на Красимир Василев – бивш следовател.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1.  ОДОБРЯВА направеното предложение за възстановяване на внесените суми за наем след 13.07.2018 г., както и за заплатената такса за битови отпадъци, на Румяна Стефанова – сестра на Красимир Василев – бивш следовател в Специализирана прокуратура и наемател на ведомствен апартамент № 41, гр. София, ж.к. „Красно село”, бл. 199, ет. 10, починал на 13.07.2018 г.
13.2. ИЗПРАЩА решението по т. 13 от настоящия протокол на дирекция „Бюджет и финанси”, за действия по компетентност.

Допълнителни точки, включени за разглеждане
в заседание на Комисия „Управление на собствеността”

14. ОТНОСНО: Изпълнение на решение по Протокол № 38/13.11.2018 г. на Комисия „Управление на собствеността” и Комисия „Бюджет и финанси”, във връзка с възможностите за възлагане – инженеринг или проектиране и строителство.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА  за запознаване доклада на инж. Дениза Павлова – директор на дирекция „Управление на собствеността на съдебната власт” и Николай Найденов – директор на дирекция „Правна” в АВСС.
14.2. ОТЛАГА вземането на решение по т. 14 от настоящия дневен ред за следващо заседание на Комисията.
14.3. ПРИЕМА, че е необходимо и целесъобразно да бъдат предприети действия за обособяване на самостоятелни обекти в сграда, находяща се в гр. София, бул. „Александър Стамболийски” № 82 с предоставени права на ПВСС, по реда на Закона за кадастъра и имотния регистър. 

15. ОТНОСНО: Писмо от Административен съд гр. Пазарджик с вх. № ВСС-1769/24.08.2018 г. с искане за упълномощаване за изготвяне на документация, провеждане на процедура и подписване на договор за строителен надзор на обект: „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик”, както и отпускане на средства за изработка на документация на стойност 1 500 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ОТЛАГА разглеждането на т. 15 от настоящия дневен ред за следващо заседание на Комисията.

16. ОТНОСНО: Изпълнение решение на Комисия „Управление на собствеността” към Пленума на ВСС, взето по протокол № 34/17.10.2018 г., т. 13.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Допуска поправка на явна фактическа грешка в решението си, взето по протокол № 31/19.09.2018 г., т. 15, като сумата за извършването на разход за текущ ремонт – довършване ремонт на помещение поради допълнителни работи в размер на 2 257,00 лв. с ДДС следва да се счита за  2 708,40 /две хиляди седемстотин и осем лева и четиридесет стотинки/ лв. с ДДС и текстът придобива следния вид: 
Извършването на разход за  текущ ремонт - довършване ремонт на помещение поради възникнали допълнителни работи /2 708,40 лв. с ДДС/; и ремонт на три съдебни зали /27 286,64 лв. с ДДС/ в Районен съд гр. Стара Загора е целесъобразно. Стойността на разхода е  определена  общо на  29 996 лв. с ДДС съгласно най-ниските оферти - на фирма „ИНФРАТЕХТРАНС“ ЕООД. 

Мотиви: В хода на ремонта на помещение на партера възникват допълнителни СМР, за което има констативен протокол. От друга страна, залите, определени на РС гр. Стара Загора не са ремонтирани повече от десет години.

16.2. ИЗПРАЩА решението по т. 16 от настоящия протокол на Комисия „Бюджет и финанси”, за сведение.

17. ОТНОСНО: Необходимост от подписване на договори с доставчици на топло и електроенергия, газоснабдяване и ВиК на новопроектирани сгради, които не са възложени за стопанисване на административните ръководители по места.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ПРИЕМА Решение по т. 31.1 от протокол № 37 /16.11.2017 г. на Пленума на ВСС да бъде изменен и допълнен както следва:

ИЗМЕНЯ И ДОПЪЛВА Решение по т. 31.1 от протокол № 37 /16.11.2017 г. на Пленума на ВСС по следния начин:

ВЪЗЛАГА на Представляващия Висшия съдебен съвет да сключва договори за предоставяне на услуги с всички есплоатационни дружества отнасящи се за сгради и имоти, предоставени за управление на ВСС, включително тези в процес на проектиране и строеж, които още не са възложени за стопанисване на съответните Административни ръководители по места.

Мотиви: При съгласуване на проекти за нови сгради, които се проектират в момента в цялата страна, се изискват предварителни договори от всички експлоатационни дружества. В някои градове доставчиците са повече от един и не могат да се упоменат изчерпателно поименно. А сметките за топлоенергия, електроенергия, газоснабдяване и ВиК по време на строителството са на името и Възложителя и се заплащат по §51-00 от Възложителя,  като се възстановяват от Изпълнителя.

17.2. ИЗПРАЩА решението по т. 17.1 на Комисия „Бюджет и финанси“, за сведение.

17.3. ПРЕДЛАГА на Пленума на Висшия съдебен съвет да вземе следното решение:

                                                                                                                                               Проект!

1. ИЗМЕНЯ И ДОПЪЛВА Решение по т. 31.1 от протокол № 37 /16.11.2017 год. на Пленума на ВСС по следния начин:
ВЪЗЛАГА на Представляващия Висшия съдебен съвет да сключва договори за предоставяне на услуги с всички есплоатационни дружества отнасящи се за сгради и имоти, предоставени за управление на ВСС, включително тези в процес на проектиране и строеж, които още не са възложени за стопанисване на съответните Административни ръководители по места.
Мотиви: При съгласуване на проекти за нови сгради, които се проектират в момента в цялата страна, се изискват предварителни договори от всички експлоатационни дружества. В някои градове доставчиците са повече от един и не могат да се упоменат изчерпателно поименно. А сметките за топлоенергия, електроенергия, газоснабдяване и ВиК по време на строителството са на името и Възложителя и се заплащат по §51-00 от Възложителя,  като се възстановяват от Изпълнителя.
2. Решението по т. 1 да се изпрати на комисия „Бюджет и финанси“, за сведение.

17.4. ВНАСЯ предложението като редовна точка в редовното заседание на Пленума на Висшия съдебен съвет, насрочено за 13.12.2018 г.

.

18. ОТНОСНО: Предприемане на действия по отписване на недвижим имот в гр. Етрополе, ул. „Руски” № 88.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА ВЗЕМЕ СЛЕДНОТО РЕШЕНИЕ:

На основание чл. 387 от Закона за съдебната власт, чл. 14 от Закона за държавната собственост, във връзка с чл. 12 от Правилника за прилагане на Закона за държавната собственост и приемо-предавателен протокол от 14.11.2018 г.

1.	ВЪЗЛАГА на дирекция „Бюджет и финанси“ да предприеме съответните действия по отписване на недвижим имот – публична държавна собственост, намиращ се в гр. Етрополе, ул. „Руски“ №88 от баланса на ВСС.

2.	ВЪЗЛАГА на дирекция „Управление на собствеността на съдебната власт“ да закрие досието на недвижим имот, намиращ се в гр. Етрополе, ул. „Руски“ №88 и да архивира данните за него в имотния регистър.

18.2. ВНАСЯ предложението като редовна точка в редовното заседание на Пленума на Висшия съдебен съвет, насрочено за 13.12.2018 г.

19. ОТНОСНО: Извършване на проверка на електрическото табло на сградата, намираща се в гр. София, бул. „Драган Цанков” № 6В.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. Извършването на разход за проверка нерегламентирано включване в електрическото табло на сградата на бул. „Драган Цанков” № 6В е целесъобразно и необходимо.
19.2. ВЪЗЛАГА на дирекция „Управление на собствеността на съдебната власт” да организира извършването на проверка по решението на т. 1 от настоящия протокол.

20. ОТНОСНО: Изясняване на обстоятелствата, свързани с препратено писмо от директора на Регионална дирекция „Пожарна безопасност и защита на населението” гр. Перник, относно получена фактура за консумирана електроенергия на електромер № 2167869 за обект бивш Център за обучение на „Гражданска защита” в Съдебната палата гр. Перник, ул. „Търговска” № 37.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ПРИЕМА доклада от Надежда Петрова  – старши експерт в дирекция „Управление на собствеността на съдебната власт“.
20.2. ВЪЗЛАГА на дирекция „УССВ“ да се подготвят писма:
1. До Районен съд гр. Перник и Областно звено „Охрана – Перник“ към МП за посочване на точната площ в кв.м която заемат в обект „Център за обучение“ в Съдебната палата  гр. Перник;
2. До „ЧЕЗ Разпределение България“ АД за уточняване средно аритметична величина на използвани количества енергия дали се отнасят за цялата Съдебна палата с адрес: гр. Перник, ул. „Търговска“ № 37 или само за обект „Център за обучение“ със същия адрес;
3. До МВР, относно започната процедура от МП за придобиване на зимничните помещения. 

21. ОТНОСНО: Уреждане на имотните взаимоотношения между МВР и Пленума на ВСС, свързани със собствеността на имотите, предоставени за нуждите на Следствените отдели към Окръжните прокуратури в страната.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1. ПРИЕМА доклада от инж. Лидия Кирилова  – главен експерт в отдел „УС“,  дирекция „УССВ“ и инж. Стоянка Георгиева – главен експерт в отдел „ИС“, дирекция „УССВ“.
21.2. ПРИЕМА за необходимо и целесъобразно извършването на основен ремонт на третия етаж в сградата на ул. „Търговска“ № 11 в гр. Ямбол, с цел осигуряване на подходяща материална база за нуждите на Окръжна прокуратура гр. Ямбол. След представянето от ПРБ на прогнозна стойност на СМР за обекта със съответните документи към нея, същият да бъде включен в Инвестиционната програма на ВСС за 2019 г.
21.3. ПРИЕМА за целесъобразно Следствените отдели към Окръжните прокуратури, които се помещават в имоти, за които не е налице отпаднала необходимост за МВР, да останат да ги ползват до предоставянето на други подходящи държавни или общински имоти, за техните нужди,  след отправяне на искане от ВСС до съответните областни управители и кметове на общини. 
21.4. ОДОБРЯВА проект на писмо до Главния прокурор на Република България, с оглед постигане на обща позиция по т. 3.

22. ОТНОСНО: Писмо с вх. № ВСС-13971/19.11.2018 г. от г-н Георги Кузманов – член на Висшия съдебен съвет /ВСС/ и член на работна група, съгласно решение на Пленума на ВСС по т. 18.2 от протокол № 13/10.05.2018 г. за подобряване на енергийната ефективност и намаляване на разходите за енергия на ВСС и съдебната система.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

22.1. ПРИЕМА за сведение доклада от инж. Лидия Кирилова – главен експерт в дирекция „Управление на собствеността на съдебната власт“ и инж. Стоянка Георгиева – главен експерт в отдел „Инвестиции и строителство”, дирекция „Управление на собствеността на съдебната власт.
  22.2. ИЗПРАЩА настоящия доклад чрез главния секретар на ВСС на г-н Георги Кузманов, както и на г-н Боян Новански и г-н Севдалин Мавров, определени в работна група с Решение на Пленума на ВСС по т. 18 от протокол №13/10.05.2018 г. 

23. ОТНОСНО: Доклад с рег. № ВСС-14034/22.11.2018 г. от Диана Стоянова – главен експерт – юрисконсулт в отдел „ЮОДВСС”, дирекция „Правна”, относно заявление за достъп до обществена информация с рег. № ВСС-57/21.11.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

23.1. ПРИЕМА доклада от инж. Лидия Кирилова – главен експерт в дирекция „Управление на собствеността на съдебната власт“ ведно с приложението към него.
23.2. ИЗПРАЩА чрез Главния секретар на ВСС на дирекция „Правна” доклада с приложението по т. 1 във връзка с доклад с рег. № ВСС-14034/22.11.2018 г. от Диана Стоянова – главен експерт – юрисконсулт в отдел „ЮОДВСС”, дирекция „Правна”, относно заявление за достъп до обществена информация с рег. № ВСС-57/21.11.2018 г.

24. ОТНОСНО: Писмо с вх. № ВСС-11218/23.11.2018 г. от г-жа Калина Чапкънова – ръководител на проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

24.1. ПРИЕМА за сведение писмо с вх. № ВСС-11218/23.11.2018 г. от г-жа Калина Чапкънова – ръководител на проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им” ведно с приложените материали.
24. ИЗПРАЩА решението по т. 24 от настоящия протокол на г-жа Калина Чапкънова – ръководител на проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им”.

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/     СТЕФАН ГРОЗДЕВ